నలుగురు విద్యార్థినుల బలవన్మరణంవేలూరు, నవంబరు 24 (ఆంధ్రజ్యోతి): తమిళనాట విద్యార్థుల ఆత్మహత్యల పర్వం కొనసాగుతోంది. చెన్నై శివారులోని సత్యభామ డీమ్డ్ యూనివర్సిటీలో ఇంజనీరింగ్ విద్యార్థిని ఆత్మహత్య చేసుకున్న ఘటన మరువక ముందే వేలూరు జిల్లాలో మరో నలుగురు విద్యార్థినులు బలవన్మరణానికి పాల్పడ్డారు. సరిగ్గా చదవడంలేదని ప్రధానోపాధ్యాయురాలు చీవాట్లు పెట్టడంతో పాటు తల్లిదండ్రులను తీసుకురావాలని ఆదేశించడంతో మనస్తాపం చెందిన నలుగురు విద్యార్థినులు బావిలో దూకి ప్రాణాలు తీసుకున్నారు. తమిళనాడు రాష్ట్రం వేలూరు జిల్లా అరక్కోణం సమీపంలోని నంగమంగళం వద్ద ఈ ఘటన చోటు చేసుకుంది.పోలీసుల కథనం మేరకు... పనబాక్కంకు చెందిన రవి కుమార్తె శంకరి (16), బాలు కుమార్తె మనీషా(16), ధర్మలింగం కుమార్తె దీప(16), అన్నానగర్కు చెందిన కుమార్ కుమార్తె రేవతి(16) ప్రభుత్వ పాఠశాలలో ప్లస్ వన్ చదువుతున్నారు. ఈ నలుగురికీ గణితం పరీక్షల్లో తక్కువ మార్కులు వస్తుండటంతో పలుమార్లు ఉపాధ్యాయులతో చీవాట్లు తిన్నారు. ఈ నేపథ్యంలో పాఠశాల ప్రధానోపాధ్యాయురాలు రమామణి గురువారం వారిని తన గదికి పిలిపించి మందలించడంతో పాటు శుక్రవారం  వారి తల్లిదండ్రులను తీసుకురాకపోతే టీసీలు ఇచ్చేస్తానని హెచ్చరించింది.అయితే శుక్రవారం ఉదయం ఆ సైకిళ్లపై స్కూలుకు వచ్చిన వీరు తరగతి గదిలో బ్యాగులు ఉంచి బయటకు వెళ్లిపోయారు. నంగమంగళం ప్రాంతానికి వెళ్లి.. అక్కడ రోడ్డుపక్కన సైకిళ్లను నిలిపి, సమీపంలో 70అడుగుల లోతున్న వ్యవసాయ బావిలోకి దూకేశారు. వారు ఎంతసేపటికీ తిరిగి రాకపోవడంతో ఉపాధ్యాయులు తల్లిదండ్రులకు సమాచారం అందించారు. ఈ ఘటనపై బాధిత తల్లిదండ్రులు నెమిలి ఆవులూరు పోలీ్సస్టేషన్లో ఫిర్యాదు చేశారు. స్థానికులు ఇచ్చిన సమాచారంతో పోలీసులు వ్యవసాయ బావి వద్ద వెతగ్గా దీప మృతదేహం నీటిపై తేలుతూ కనిపించింది. అరక్కోణం జాతీయవిపత్తు నివారణ విభాగం సభ్యుల సాయంతో మిగిలిన ముగ్గురి మృతదేహాలను వెలికితీశారు.
naluguru vidyaarthinula balavanmaranamveluru, navambaru 24 (aandhrajyoti): tamilanaata vidyaarthula aatmahatyala parvam konasagutondi. chennai sivaarulooni satyabhama deamed universitylo injaneering vidyaarthini aatmahatya chesukunna ghatana maruvaka munde veluru jillaalo maro naluguru vidyaarthinulu balavanmaranaaniki palpaddaru. sarigga chadavadamledani pradhaanopaadhyaayuraalu cheevaatlu pettadamtho paatu tallidandrulanu teesukuraavaalani aadesinchadamto manastapam chendina naluguru vidyaarthinulu baavilo dooki praanaalu teesukunnaru. tamilanadu rashtram veluru jilla arakkonam sameepamloni nangamangalam vadda ee ghatana chotu chesukundi.polisula kathanam meraku... panabaakkanku chendina ravi kumarte sankari (16), baalu kumarte manisha(16), dharmalingam kumarte deepa(16), annaanagarku chendina kumar kumarte revati(16) prabhutva paatasaalalo plus van chaduvutunnaru. ee nalugurikee ganitam pareekshallo takkuva maarkulu vastundatamto palumaarlu upaadhyaayulatho cheevaatlu tinnaru. ee nepathyamlo paatasaala pradhaanopaadhyaayuraalu ramamani guruvaram vaarini tana gadiki pilipinchi mandalinchadamtho paatu sukravaaram  vaari tallidandrulanu teesukuraakapothe teaseelu ichestaanani heccharinchindi.ayithe sukravaaram udayam aa saikillapai skooluku vachina veeru taragati gadilo byaagulu unchi bayataku vellipoyaaru. nangamangalam praantaaniki velli.. akkada roddupakkana saikillanu nilipi, sameepamlo 70adugula lotunna vyavasaaya baviloki dookesaaru. vaaru entasepatiki tirigi rakapovadamto upaadhyaayulu tallidandrulaku samacharam andinchaaru. ee ghatanapai baadhita tallidandrulu nemili aavuluru poleesstationlo firyaadu chesaru. sthaanikulu ichina samaachaaramtho poliisulu vyavasaaya baavi vadda vetaggaa deepa mrutadeham neetipai teelutuu kanipinchindi. arakkonam jaatiiyavipattu nivaarana vibhagam sabhyula saayamtho migilina mugguri mrutadehaalanu velikiteesaaru.